संक्षेप करने के लिए दस्तावेज़: अपनी इस महत्वकांक्षी फ़िल्म के लिए किसी स्थापित 'ख़ान सुपरस्टार' या दूसरे बड़े किसी सुपरस्टार को ना लेकर उन्होंने चुना अपेक्षाकृत नए सुशांत सिंह राजपूत को.

फ़िल्म के ट्रेलर लॉन्च पर दिबाकर बनर्जी ने इसकी वजह बताते हुए कहा, "मुझे 45 साल के हीरो के साथ 22 साल की हीरोइन को लेकर मसाला फ़िल्में नहीं बनानी हैं. मैं चाहता हूं कि नई प्रतिभाओं और विचारों को बढ़ावा दिया जाए, ताकि भारतीय सिनेमा का भविष्य बदले.”

फ़िल्म की कहानी बांग्ला लेखक शरदेंदु बंदोपाध्याय की लिखी 'डिटेक्ट‍िव ब्योमकेश बख़्शी' की कहानियों पर आधारित है.

साल 1932 से लेकर 1970 तक के दौर में ये भारतीय जासूसी किरदार काफ़ी मशहूर रहा.

समाप्त

कहानी

फ़िल्म में 1940 के दशक के कोलकाता को दिखाया गया है. आज़ादी के पहले के भारत में, विश्व यु्द्ध की साज़िशों के बीच एक जासूस ब्योमकेश एक बुरे व्यक्ति के ख़िलाफ़ खड़ा होता है, जो दुनिया को ख़त्म करना चाहता है.

वैसे इस किरदार को चाहने वाले लोगों के ज़ेहन में 1990 के दशक में दूरदर्शन पर प्रसारित होने वाले ब्योमकेश बख़्शी सीरियल की यादें अब भी ताज़ा हैं.

33 एपिसोड के इस चर्चित धारावाहिक में केंद्रीय भूमिका निभाई थी रजत कपूर ने.

'हॉलीवुड से बेहतर'

दिबाकर, अच्छी फ़िल्मों के लिए हॉलीवुड का उदाहरण देने वाले लोगों से बेहद ख़फ़ा होते हैं.

वो कहते हैं, "जब लोग कहते हैं कि बैटमैन, सुपरमैन वग़ैहर कितनी अच्छी फ़िल्में हैं तो मेरा ख़ून खौल जाता है, क्योंकि हमारे पास उनसे बेहतर कॉन्सेप्ट हैं और हम बेहतर फ़िल्में बना सकते हैं.”

यशराज प्रोडक्शन के बैनर तले बनने वाली इस फ़िल्म में सुशांत के अलावा स्वास्तिका मुखर्जी, दिव्य मेनन और मेयांग चांग भी अहम भूमिकाओं में नज़र आएंगे.

फ़िल्म तीन अप्रैल को रिलीज़ होगी.

(बीबीसी हिंदी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर फ़ॉलो भी कर सकते हैं.)

\nसंक्षेप उसी भाषा में जिसमें दस्तावेज़ है:
भारतीय शरलॉक होम्स के नाम से मशहूर किरदार ब्योमकेश बख़्शी पर जब दिबाकर बनर्जी ने फ़िल्म बनाने का फ़ैसला किया तो उनके हीरो के चयन पर कई लोगों को हैरानी हुई.